cyanic-selkie/wikianc huggingface dataset:
Чэмпіянат свету па снукеры 2014
Марк Сэлбі — Ніл Робертсан
Увечары таго ж дня Марк Сэлбі і Ніл Робертсан выйшлі на арэну Крусібла для заканчэння паўфінальнага паядынку сусветнага першынства. Брэйк у 74 ачкі ў стартавай партыі апошняй сесіі дазволіў аўстралійцу зрабіць лік 13:12 на сваю карысць і ўпершыню пасля ліку 2:1 выйсці наперад у матчы. Ён павёў серыю і ў наступным фрэйме, але, набраўшы 40 балаў, няўдала выканаў падбой групы чырвоных шароў і страціў пазіцыю. Сэлбі забіў дальні чырвоны і серыяй у 79 пунктаў зраўняў лік у сустрэчы. Марк дамінаваў у дваццаць сёмай партыі і здолеў вярнуць сваё лідарства, дзякуючы цудоўнаму дальняму ўдару па трэцяму з канца чырвонаму шару. З найвышэйшым брэйкам у 53 ачкі Ніл Робертсан выйграў дваццаць восьмы фрэйм, і лік да перапынку стаў 14:14. Пасля перапынку Сэлбі зноў выйшаў наперад, зрабіўшы серыю ў 77 балаў, а ў трыццатай партыі трохразовы пераможца Мастэрс аформіў яшчэ адну паўсоценную серыю, 54 ачкі, пасля чаго Ніл не сумеў дагнаць праціўніка. Такім чынам, лік стаў 16:14 на карысць англійскага снукерыста, якому засталося выйграць адзін фрэйм да выхаду ў фінал турніру. У пачатку трыццаць першай партыі ён атрымаў шанец павесці брэйк, але памыліўся, набраўшы 14 балаў, пасля чаго Робертсан дальнім ударам пачаў выдатную серыю ў 108 ачкоў (відэа), 103-і сэнчуры Ніла ў сезоне. Пасля няўдалага адыгрыша аўстралійца ў трыццаць другім фрэйме, Марк выкарыстаў сваю магчымасць і пасля некалькіх удалых удараў атрымаў добрую пазіцыю, пасля чаго выканаў брэйк у 74 балы і выйшаў у фінал з лікам 17:15. Такім чынам, Марк Сэлбі выйшаў у свой другі фінальны паядынак чэмпіянату свету па снукеры на Роні О’Салівана, а лідар сусветнага рэйтынгу і рэкардсмен па колькасці соценных серый за сезон вылецеў з найбуйнейшага снукернага турніру на паўфінальнай стадыі. Паводле слоў Робертсана, Сэлбі паказаў найлепшую гульню, якую калі-небудзь бачыў аўстраліец у выкананні Марка.
Роні О'Саліван — Марк Сэлбі
4 мая на арэне тэатра Крусібл пачаўся фінал 80-га чэмпіянату свету па снукеры. Роні О’Саліван, пяціразовы пераможца сусветнага першынства, і Марк Сэлбі, фіналіст чэмпіянату 2007 года , выйшлі да стала ў 2 гадзіны пасля апоўдня па мясцовым часе змагацца за тытул чэмпіёна свету і 300 тысяч фунтаў стэрлінгаў, найвышэйшы першы прыз у гісторыі снукера. Матч абслугоўваў рэферы Брэндан Мур, які ўпершыню працаваў на фінальным матчы першынства свету. Яны сустракаліся паміж сабой у рамках 1/4 фіналу найбуйнейшага снукернага турніру 2010 года, калі Сэлбі перайграў свайго саперніка з лікам 13:11 (пры адставанні 9:11). Увогуле да гэтага паядынку снукерысты правялі 21 гульню, з якіх у 13 выпадках перамагаў О'Саліван. На рэйтынгавых турнірах Роні і Марк атрымалі па 4 перамогі адзін над адным, пры гэтым у двух апошніх матчах верх атрымаў Сэлбі, а першы сеяны чэмпіянату апошні раз выйграваў у свайго праціўніка на рэйтынгавым узроўні падчас чэмпіянату Вялікабрытаніі 2009 года (9:3). У сезоне 2013/2014 О'Саліван і Сэлбі перасякаліся 3 разы: дзве перамогі на рахунку першага (уключаючы апошні паядынак ігракоў — пераможны фінал Мастэрс, дзе Роні разграміў саперніка з лікам 10:4) і адна — на рахунку трэцяга нумару афіцыйнага рэйтынгу.
Пакуль Марк Сэлбі ўваходзіў у гульню, набраўшы толькі 26 балаў у першых трох партыях, яго сапернік хутка пачаў набіраць ачкі ў фінальным матчы. О'Саліван выйграў стартавы фрэйм з вышэйшай серыяй у 69 пунктаў, пасля чаго падвоіў сваю перавагу, дзякуючы падыходам у 27 і 37 балаў. У трэцяй партыі ён адкрыў рахунак соценным брэйкам у фінале, аформіўшы серыю ў 102 ачкі (відэа), і зрабіў лік 3:0. У апошнім матчы паміж снукерыстамі, вырашальным матчы на Мастэрс 2014, дзе Роні О’Саліван атрымаў перамогу з лікам 10:4, ён выйграў пяць першых фрэймаў. У гэтым фінале Сэлбі сумеў размачыць лік у чацвёртай партыі, выйграўшы яе з лепшым падыходам да стала ў 37 балаў. Пры ліку 47:44 у пятым фрэйме 33-ці нумар сусветнага рэйтынгу дапусціў памылку пры спробе выхаду з снукера на апошнім жоўтым шары, што дазволіла Марку пачаць пераможную серыю і зачысціць стол да чорнага шара, скараціўшы адставанне да адной партыі. З брэйкам у 63 ачкі О'Саліван выйграў наступны фрэйм і зрабіў лік у матчы 4:2. У сёмай партыі Сэлбі перамог саперніка ў тактычнай барацьбе, зарабіўшы 16 штрафных балаў і выйграўшы фрэйм з лікам 72:36. Пры ліку 39:11 у апошняй партыі першай гульнявой сесіі дзеючы чэмпіён свету памыліўся на простым чырвоным шары, пасля чаго яго апанент зрабіў брэйк у 38 ачкоў, пакінуўшы адзін чырвоны на стале. Пазней пры выхадзе з снукера Марк забіў выпадковы чырвоны шар, але дапусціў недаравальную памылку пры гульні чорнага, што прывяло да клірэнса ў выкананні Роні і ліку 5:3 на яго карысць пасля першай часткі фіналу.
На наступны дзень, апошні сямнаццаты гульнявы дзень сусветнага першынства, у 2 гадзіны па мясцовым часе пачалася трэцяя сесія паядынку паміж О'Саліванам і Сэлбі. Роні першым атрымаў шанец на атаку ў васемнаццатым фрэйме, але страціў пазіцыю на 32 балах, пасля чаго Марк аформіў серыю ў 55 ачкоў і пазней давёў трэцюю запар партыю да перамогі. Нягледзячы на 22 штрафных бала, якія дасталіся снукерысту з графства Уэст-Мідлендс у пачатку наступнага фрэйма, Марк Сэлбі выйграў тактычную дуэль за магчымасць пачаць брэйк і з серыяй у 52 ачкі скараціў адставанне да адной партыі, а выканаўшы брэйк у 74 балы ў дваццатым фрэйме ўпершыню ў паядынку зраўняў лік — 10:10. У дваццаць першай партыі вырашальнага матча турніру пераможца двух апошніх чэмпіянатаў свету стаў губляць стрыманасць, бо дамінаванне яго саперніка прывяло да шостага запар фрэйма, які выйграў Марк і павёў у ліку 11:10. пасля перапынку Сэлбі пачаў серыю ў дваццаць другой партыі, памыліўшыся на 36 балах, пасля чаго О'Саліван аформіў паўсоценны брэйк, 50 ачкоў, і набраў яшчэ 8 балаў, пакінуўшы на стале каляровыя шары. Абодва іграка адчувалі моцны ціск і ўпусцілі добрыя магчымасці забіць жоўты і зялёны шары, але ў выніку Роні О’Саліван здолеў забіць дальні зялёны, які дапамог яму зраўняць лік. 38-гадовы брытанец упэўнена будаваў пазіцыйную гульню ў наступным фрэйме, які працягваўся 50 хвілін, і прайграючы з лікам 7:48, выйшаў наперад 58:48, здабыўшы ўвогуле 23 штрафныя балы, і перавёў высвятленне пераможцы ў барацьбу за каляровыя шары. Пры ліку 58:57 (Сэлбі забіў жоўты і зялёны шары) Роні цудоўным дальнім ударам забіў руды, а пасля і сіні шары, але памыліўся на няцяжкім ружовым шары, пакінуўшы яго каля лузы. Марк Сэлбі забіў ружовы і чорны і зрабіў лік 12:11, пасля чаго трэцяя сесія скончылася з-за доўгай працягласці фрэймаў. Такім чынам, 30-гадовы англічанін здзейсніў выдатны камбэк, чарговы камбэк Марка ў фінальных матчах супраць О'Салівана, выйграўшы пяць з шасці партый трэцяй часткі матча і сем з апошніх васьмі фрэймаў.
Праз некалькі гадзін снукерысты вярнуліся на арэну для заканчэння вырашальнай дуэлі чэмпіянату. Роні пачаў вырашальную сесію з трэцяй соценнай серыі ў фінальным паядынку, 100 ачкоў (відэа), якая стала яго трынаццатым сэнчуры на турніры, і зраўняў лік — 12:12. Пры ліку 0:46 у дваццаць пятым фрэйме О'Саліван пачаў брэйк, але памыліўся на чорным, набраўшы толькі 24 балы і дазволіўшы Марку Сэлбі давесці партыю да перамогі і аднавіць сваё лідарства. Марк дамінаваў у наступным фрэйме, павёўшы ў ліку 58:25, дзякуючы падыходам у 23 і 25 ачкоў, пасля чаго сапернік забіў апошнія жоўты, зялёны, руды і сіні шары, але не здолеў паставіць снукер, які быў неабходны яму, і Сэлбі павёў 14:12, забіўшы ружовы шар. Тактычныя памылкі О'Салівана ў дваццаць сёмай партыі дазволілі Марку выканаць пераможную серыю ў 56 балаў пры ліку 34:4 і павялічыць свой адрыў да трох ачкоў. З двума выніковымі падыходамі, 30 і 49 балаў, Роні выйграў дваццаць восьмы фрэйм, а таксама здолеў адыграцца пры ліку 15:47 у наступнай партыі і з пераможным брэйкам у 37 ачкоў зрабіў лік 14:15. Сэлбі прадэманстраваў стойкасць пасля двух прайграных фрэймаў і аформіў свой адзіны соценны брэйк у фінале, 127 ачкоў (відэа), пасля чаго выканаў серыю ў 87 балаў у трыццаць першым фрэйме, вярнуўшы сабе, такім чынам, ініцыятыву і зрабіўшы лік 17:14. У трыццаць другой партыі О'Саліван зрабіў некалькі добрых падыходаў, усталяваўшы лік 56:0, пасля чаго Сэлбі сумеў адквітаць 27 ачкоў, пакінуўшы адзін чырвоны на стале, а, калі прыйшоў яго шанец, ён паказаў сапраўды чэмпіёнскую гульню, забіўшы дальні чырвоны шар і зачысціўшы стол серыяй цудоўных удараў. Такім чынам, Марк Сэлбі выйграў трынаццаць з семнаццаці апошніх фрэймаў турніру і стаў чэмпіёнам свету па снукеры, перамогшы ў фінальным матчы Роні О’Салівана з лікам 18:14.
Здабыўшы перамогу на чэмпіянаце свету па снукеры, Марк Сэлбі, трохразовы пераможца Мастэрс, упісаў сваё імя ў гісторыю, стаўшы 24-м чэмпіёнам свету. Ён таксама выйграў рэкордныя снукерныя прызавыя, £300,000, і стаў лідарам грашовага рэйтынгу, які атрымаў статус афіцыйнага адразу пасля сусветнага першынства. Лепшы снукерыст абарончага плану ў свеце на працягу турніру прадэманстраваў вытрымку і рашучасць у ключавыя моманты, перамогшы ў першым матчы Майкла Уайта ў вырашальным фрэйме, а таксама здзейсніўшы выдатны вырашальны рывок у паўфінальным паядынку супраць Ніла Робертсана пры ліку 14:14. Марк быў у фіналах усіх трох турніраў трайной снукернай кароны ў сезоне 2013/2014, прайграўшы на чэмпіянаце Вялікабрытаніі і Мастэрс Робертсану (7:10) і Роні О’Салівану (4:10) адпаведна, і змог узяць рэванш у абодвух падчас найбуйнейшага снукернага спаборніцтва ў свеце, выйграўшы першы рэйтынгавы тытул у сезоне і чацвёрты — у сваёй прафесійнай кар'еры. Апроч таго, Сэлбі стаў дзявятым іграком у гісторыі снукера, які выйграваў усе турніры трайной кароны.
Фінал
Роні О’Саліван выйшаў у свой другі рэйтынгавы фінал у сезоне 2013/2014 пасля адкрытага чэмпіянату Уэльса, на якім ён атрымаў перамогу, перайграўшы ў вырашальным паядынку Дзіна Цзюньхуэя з лікам 9:3. Апроч таго, ён выйграў два запрашальных турніры, Champion of Champions і Мастэрс, найбуйнейшы нярэйтынгавы турнір у свеце. Два разы ў сезоне 2013/2014 пяціразовы чэмпіён свету быў у фіналах турніраў серыі PTC, з якіх на адным перамог, абыграўшы ў фінале Джэрарда Грына з лікам 4:0 на Пол Хантэр Класік. Яго сапернік, Марк Сэлбі, у трэці раз у сезоне выйшаў у фінал рэйтынгавага турніру. Да гэтага ён быў у фіналах чэмпіянату Вялікабрытаніі, першага турніру трайной кароны, і World Open, дзе саступіў Нілу Робертсану (7:10) і Шону Мёрфі (6:10) адпаведна. Апроч таго, ён выйшаў у фінал Мастэрс, другога першынства трайной кароны. Тройчы ў сезоне Марк быў у фіналах міні-рэйтынгавых турніраў PTC, з якіх атрымаў перамогу на адным: у фінале адкрытага чэмпіянату Антверпена ён перайграў Роні О’Салівана з лікам 4:3.
Ігракі 6 разоў перасякаліся паміж сабой у фіналах турніраў, з якіх выйгралі па тры матчы (пры ліку асабістых сустрэч — 13:7 на карысць О'Салівана). Апошні раз яны гулялі паміж сабой у вырашальным матчы на Мастэрс 2014, дзе Роні разграміў свайго апанента з лікам 10:4. За два месяцы да гэтага яны перасекліся ў фінале адкрытага чэмпіянату Антверпена, сёмага этапу еўрапейскага тура PTC, дзе Марк, саступаючы 1:3, выдрапаў перамогу з лікам 4:3. Фінал турніру Мастэрс гэтага сезону стаў трэцім паядынкам снукерыстаў у апошніх матчах Мастэрс. У 2010 годзе Марк Сэлбі, саступаючы 6:9, выйграў тытул з лікам 10:9, а за год да гэтага, на Мастэрс 2009, Роні О’Саліван перамог з лікам 10:8. У тым жа сезоне Роні і Марк гулялі ў фінале снукернай прэм'ер-лігі, дзе перамогу атрымаў О'Саліван — 7:2. На адкрытым чэмпіянаце Уэльса 2008 ігракі ўпершыню сышліся паміж сабой у фінале прафесійнага турніру. Саступаючы ў ліку 5:8, Сэлбі выйграў чатыры партыі запар і, такім чынам, увесь матч з вынікам 9:8. Такім чынам, адзіны рэйтынгавы фінал паміж ігракамі застаўся за снукерыстам з Лестэра.
Для Роні О’Салівана фінал сусветнага першынства стаў 38-м рэйтынгавым фіналам у кар'еры. Да гэтага ён выйграў 26 тытулаў рэйтынгавага ўзроўню і прайграў у 11 фіналах. У прафесійнай кар'еры Марка Сэлбі гэты фінал стаў 12-м на рэйтынгавых турнірах, з якіх да гэтага ён выйграў толькі 3 тытулы, 8 разоў саступіўшы ў вырашальных паядынках турніраў.
Фінал чэмпіянату свету 2014 стаў 27-м выпадкам у гісторыі турніру і трэцім запар, калі ў вырашальным паядынку гулялі два англічаніны.
Серыі, вышэйшыя за 50 ачкоў
У 31 матчы чэмпіянату свету 2014 года ігракі аформілі 58 соценных серый, што на 3 сэнчуры больш, чым у 2013 годзе. Колькасць серый, большых за 50 ачкоў, дасягнула 375 брэйкаў, што ў сярэднім азначае больш за 12 паўсоценных серый у матчы.
Лідарамі па колькасці соценных серый з вялікім адрывам сталі Роні О’Саліван і Ніл Робертсан (13 і 10 сэнчуры адпаведна). Па колькасці серый «50+» лідарамі сталі фіналісты турніру Роні О’Саліван (43 брэйка) і Марк Сэлбі (41 брэйк), які здзейсніў толькі 5 соцен на чэмпіянаце. Робертсан аформіў 32 паўсоценныя серыі на сусветным першынстве. Прыз за найвышэйшы брэйк, зроблены ў асноўнай стадыі турніру, роўны £10000, атрымаў Ніл Робертсан, які аформіў серыю ў 140 балаў у матчы першага раўнда супраць Робі Уільямса.
Аўстраліец выканаў свой соты сэнчуры-брэйк у сезоне ў чвэрцьфінальным матчы супраць Джада Трампа, стаўшы першым снукерыстам у гісторыі, які дасягнуў гэтага.
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага іграка.
Статыстыка турніру
Фінал чэмпіянату свету 2014 стаў 27-м выпадкам у гісторыі турніру і трэцім запар, калі ў вырашальным паядынку гулялі два англічаніна, а таксама 29-м — калі ў фінале гулялі прадстаўнікі адной краіны (у 1952 годзе ў фінале сустрэліся аўстралійцы, а ў 2000 — валійскія снукерысты).
Марк Сэлбі стаў 11-м снукерыстам з Англіі, атрымаўшым перамогу на чэмпіянаце свету, а таксама 24-м пераможцам турніру.
Сэлбі выйграў свой чатырнаццаты прафесійны і чацвёрты рэйтынгавы тытул у кар'еры. Гэтая перамога стала першым поспехам рэйтынгавага ўзроўню для Марка з чэмпіянату Вялікабрытаніі 2012 (снежань 2012).
Выйграўшы на чэмпіянаце свету, Марк Сэлбі абышоў па колькасці рэйтынгавых перамог Джэймса Уотану, Пола Хантэра і Алістэра Картэра. Больш за чатыры тытула рэйтынгавага ўзроўню выйгравалі Стывен Хендры (36), Стыў Дэвіс (28), Роні О’Саліван (26), Джон Хігінс (25), Марк Уільямс (18), Дзін Цзюньхуэй (11), Джымі Уайт (10), Джон Пэрат (9), Ніл Робертсан (9), Пітэр Эбдан (9), Кен Доэрці (6), Рэй Рыярдан (5), Шон Мёрфі (5), Стывен Лі (5) і Стывен Магуайр (5).
Сэлбі, які выйграваў чэмпіянат Вялікабрытаніі ў 2012 годзе і тры разы перамагаў на Мастэрс у 2008, 2010 і 2013 гадах, стаў дзявятым снукерыстам у гісторыі пасля Алекса Хігінса, Тэры Грыфітса, Стыва Дэвіса, Стывена Хендры, Джона Хігінса, Марка Уільямса, Роні О’Салівана і Ніла Робертсана, які выйграў усе турніры трайной кароны.
Апроч таго, Марк выйграў свой пяты тытул на турнірах Трайной кароны, абышоўшы па іх колькасці Джона Спэнсэра і Кліфа Торбурна, і зраўняўся з Алексам Хігінсам. Больш за пяць тытулаў Трайной кароны выйгравалі толькі Стывен Хендры (18), Стыў Дэвіс (15), Джо Дэвіс (15), Роні О’Саліван (14), Джон Хігінс (9), Джон Палмэн (8), Фрэд Дэвіс (8), Рэй Рыярдан (7) і Марк Уільямс (6).
Сітуацыя да турніру
Апошнія рэйтынгі перад чэмпіянатам свету 2014, ачковы і грашовы, былі сфарміраваныя паводле вынікаў апошняга рэйтынгавага турніру — адкрытага чэмпіянату Кітая 2014. Чэмпіянат свету 2014 стаў апошнім снукерным турнірам, у якім улічваўся рэйтынг ачкоў. Адразу пасля турніру статус афіцыйнага рэйтынгу атрымаў грашовы рэйтынг паводле вынікаў двух апошніх снукерных сезонаў. Акрамя таго, па выніковаму грашоваму рэйтынгу ажыццяўляўся і вылет ігракоў з мэйн-тура пасля сезона 2013/2014. Склад першай тройкі ачковага рэйтынгу заставаўся нязменным з пачатку лістапада 2013 года (на працягу пяці з паловай месяцаў): Ніл Робертсан, які нязменна займаў лідзіруючую пазіцыю з канца чэрвеня 2013 года, Дзін Цзюньхуэй (адставанне ад Робертсана — больш за 4500 ачкоў), які ўпершыню падняўся на другое месца па выніках адкрытага чэмпіянату Кітая 2014, і Марк Сэлбі (адставанне ад Дзіна — 860 ачкоў), які знаходзіўся ў тройцы лідараў з сезона 2011/2012. Варта заўважыць, што аўстраліец губляў пасля чэмпіянату 5000 балаў за чвэрцьфінал сусветнага першынства 2012, а англічанін і кітаец — па 1400 ачкоў, бо абодва не змаглі пераадолець бар'ер першага матча ў 2012 годзе. З вялікім адставаннем у 12520 балаў ад топ-3 на чацвёртым месцы размясціўся Бары Хокінс. З маленькімі адрывамі адзін ад аднаго замыкалі першую васьмёрку, якая мела бяспечны адрыў ад астатніх ігракоў, Шон Мёрфі (адставанне ад Хокінса — 1860 ачкоў), Сцюарт Бінэм (адставанне ад Мёрфі — 20 ачкоў), Марка Фу (адставанне ад Бінэма — 15 ачкоў) і Джад Трамп (адставанне ад Фу — 805 ачкоў). З 9 па 11 месцы занялі шатландзец Джон Хігінс (адставанне ад Трампа — больш за 6500 ачкоў), Рыкі Уолдэн (адставанне ад Хігінса — 2205 ачкоў) і Алістэр Картэр (адставанне ад Уолдэна — 595 ачкоў). Пры гэтым, пазіцыі Картэра былі самыя няўпэўненыя, бо пасля турніру ён губляў 8000 ачкоў за фінал чэмпіянату свету 2012 года. За Алістэрам шчыльна размясцілася тройка з Марка Дэвіса (адставанне ад Картэра — 785 ачкоў), Стывена Магуайра (адставанне ад Дэвіса — 70 ачкоў) і Марка Алена (адставанне ад Магуайра — 240 ачкоў). Снукерыст з Паўночнай Ірландыі меў добрыя шанцы падняцца ў ачковым рэйтынгу, бо ў 2012 годзе ён вылецеў у першым раўндзе, а Стывен Магуайр, у сваю чаргу, дайшоў да паўфінальнай стадыі і губляў 6400 ачкоў пасля чэмпіянату. Замыкалі топ-16 англічане Джо Пэры (адставанне ад Алена — 2320 ачкоў) і Роберт Мілкінс (адставанне ад Пэры — 85 ачкоў), які не здолеў трапіць у лік 16-ці сеяных чэмпіянату і, прайграўшы ў кваліфікацыі, прапусціў сусветнае першынство. Падзенне ў рэйтынгу забяспечыў сабе таксама 19-ы нумар рэйтынгу валіец Мэцью Стывенс, паўфіналіст чэмпіянату свету 2012, які саступіў у кваліфікацыі чэмпіянату. 30-ы нумар сусветнага рэйтынгу Пітэр Эбдан, які здолеў пазбегнуць вылету з топ-32, дзякуючы паспяховай гульні на адкрытым чэмпіянаце Кітая 2014, на гэты раз выпаў з 32-х найлепшых снукерыстаў рэйтынга ачкоў, бо не здолеў прайсці кваліфікацыю чэмпіянату. Роні О’Саліван, чэмпіён свету 2012, які выляцеў з топ-32 пасля адкрытага чэмпіянату Кітая і губляў 10000 рэйтынгавых ачкоў, знаходзіўся ў цяжкім становішчы датычна вяртання ў спіс 32-х лепшых снукерыстаў ачковага рэйтынгу.
Сітуацыя пасля турніру
Паколькі ачковы рэйтынг уключаў у сябе ачкі, набраныя ігракамі за два гады, пасля турніру снукерысты, атрымаўшы ачкі за чэмпіянат свету 2014, страцілі ачкі, набраныя імі ў рамках чэмпіяната свету 2012. У сваю чаргу, грашовы рэйтынг лічыўся з пачатку сезона 2012/2013, і таму да канца сезона 2013/2014 усе прызавыя грошы, заробленыя ігракамі, сумаваліся.
Марк Сэлбі, які стаў чэмпіёнам свету, абышоў Ніла Робертсана і Дзіна Цзюньхуэя ў абодвух рэйтынгах і стаў лідарам ачковага і грашовага (які стаў афіцыйным пасля чэмпіянату свету) рэйтынгаў. Фіналіст турніру Роні О’Саліван, зарабіўшы £125,000, заняў чацвёртае месца ў грашовым рэйтынгу, абагнаўшы Джада Трампа, які стаў шостым, і Бары Хокінса, які апусціўся на пятую пазіцыю. У ачковым рэйтынгу О'Саліван, які выйграў чэмпіянат свету 2012 года, апусціўся на шэсць пунктаў і заняў 39-ы радок. Сцюарт Бінэм апусціўся з шостага на восьмае месца ў ачковым рэйтынгу ў выніку паражэння ў першым матчы, і прапусціў наперад Марка Фу і Джада Трампа. Рыкі Уолдэн, які не гуляў у Крусібле ў 2012 годзе, падняўся з дзясятага на дзевятае месца ачковага рэйтынгу, а Марк Ален, які саступіў у стартавым матчы розыгрышу 2012 года, падняўся на чатыры пазіцыі і замацаваўся на дзясятай пазіцыі. Джон Хігінс, які сенсацыйна ўступіў свайму суайчынніку Алану Мак-Манусу ў першым раўндзе, апусціўся з дзявятага на адзінаццаты радок ачковага рэйтынгу. Джо Пэры падняўся на дзве пазіцыі і заняў трынаццатае месца ў ачковым рэйтынгу. За ім размясціўся Алістэр Картэр, фіналіст чэмпіянату свету 2012, які апусціўся на тры радкі. Грэм Дот, нягледзячы на паражэнне ў кваліфікацыі, вярнуўся ў топ-16 ачковага рэйтынгу, падняўшыся з пятнаццатага на сямнаццатае месца, з-за яшчэ горшых паказчыкаў Роберта Мілкінса (застаўся на шаснаццатай пазіцыі) і Стывена Магуайра, паўфіналіста сусветнага першынства 2012 года, які прайграў у першым матчы турніру і апусціўся з трынаццатага на семнаццатае месца. У складзе топ-16 грашовага рэйтынгу, які стаў афіцыйным, змяненняў па выніках чэмпіянату не адбылося. Алістэр Картэр падняўся з чатырнаццатага на трынаццаты радок, абагнаўшы Стывена Магуайра, а Джо Пэры, які падняўся на пятнаццаты радок, памяняўся месцамі з Маркам Дэвісам, які ўсталяваўся на шаснаццатай пазіцыі. Дамінік Дэйл, які зарабіў £25,000, падняўся на чатыры пункты ў грашовым рэйтынгу і стаў 24-м. 43-гадовы Алан Мак-Манус, які выйшаў у чвэрцьфінал, падняўся на восем радкоў у ачковым (з 35-га на 27-ы) і на пяць радкоў у грашовым рэйтынгу (з 34-га на 29-ы), упершыню з сезона 2006/2007 вярнуўшыся ў топ-32. Дэбютант чэмпіянату Робі Уільямс падняўся на сем пунктаў у ачковым (з 68-га на 61-ы) і на дзевяць пунктаў у грашовым рэйтынгу (з 71-га на 62-і), такім чынам атрымаўшы выніковае месца ў топ-64. Лука Брэсэль і Джымі Уайт, якія не трапілі ў Крусібл, таксама здолелі застацца ў спісе 64-х лепшых снукерыстаў-прафесіяналаў.
У табліцы прадстаўлены змены ў ачковым рэйтынгу і ў грашовым рэйтынгу ў рамках топ-64 пад дзеяннем вынікаў чэмпіянату свету 2014.
Сто соценных серый за сезон
Аўстралійскі снукерыст Ніл Робертсан, які заняў першую пазіцыю ў сусветным рэйтынгу ў пачатку сезона, з першага турніру, адкрытага чэмпіянату Балгарыі, на якім ён аформіў 7 сэнчуры-брэйкаў, стаў дэманстраваць выдатную сярыйнасць у гульні. У кваліфікацыі да першага рэйтынгавага турніру, Усі Класік, ён выканаў другі максімальны брэйк у сваёй кар'еры, а пасля апошняга рэйтынгавага турніру 2013 года, чэмпіянату Вялікабрытаніі, на якім Робертсан зрабіў восем соценных серый, рахунак яго соценных брэйкаў дайшоў да 58. Пасля гэтага ў кваліфікацыйных матчах да German Masters і World Open ён аформіў яшчэ дзве серыі «100+», а ў першым жа матчы 2014 года, супраць Джо Пэры на турніры Championship League, які праходзіў да трох перамог у партыях, Ніл выканаў тры сэнчуры (129, 131 і 144 бала) і пабіў рэкорд Джада Трампа, які ў сезоне 2012/2013 здзейсніў 61 соценную серыю. Усяго, гуляючы ў чатырох групах турніру Championship League, аўстраліец сумеў зрабіць там 23 сэнчуры, а да чэмпіянату свету давёў колькасць сваіх соцен за сезон да 93-х.
Робертсан пачаў турнір у Крусібле з упэўненай перамогі над Робі Уільямсам з лікам 10:2 і зрабіў у гэтым матчы чатыры соценныя серыі, а яго рэкодны паказчык дайшоў да 97 сэнчуры. У першых двух сесіях матча 1/8 фіналу супраць Марка Алена Ніл выканаў яшчэ два соценных брэйка, 100 і 137, пасля чаго два разы выпусціў магчымасць зрабіць соты сэнчуры ў апошняй сесіі, набраўшы 94 і 92 ачкі, але выйшаў у чвэрцьфінал чэмпіянату. Аўстралійскі ігрок не здолеў аформіць сотню ў першых дзвюх сесіях матча супраць Джада Трампа, але ў 22-м фрэйме пры ліку 10:11 ён здзейсніў серыю ў 101 ачко, якая дапамагла яму зраўняць лік у матчы і пазней давесці паядынак да перамогі, і стаў першым снукерыстам у гісторыі, які набраў сто соценных брэйкаў у адным сезоне. У паўфінальным матчы супраць Марка Сэлбі, які ён прайграў з лікам 15:17, Ніл Робертсан здолеў зрабіць яшчэ тры сотні і скончыў сезон 2013/2014 з фантастычным рэкордным паказчыкам у 103 соценных серыі за сезон (да гэтага толькі шасці снукерыстам, уключаючы Робертсана, удавалася выканаць больш за 50 сэнчуры ў адным сезоне і толькі 52 снукерыста (на момант заканчэння сезона 2013/2014) здолелі зрабіць сто соценных серый за ўсю прафесійную кар'еру). Такім чынам, Ніл зрабіў 10 соценных серый на чэмпіянаце свету, уключаючы найвышэйшы брэйк у 140 ачкоў, саступіўшы толькі фіналісту турніру Роні О’Салівану, які аформіў 13 сэнчуры.
Ніжэй прадстаўлены спіс усіх соценных серый Ніла Робертсана на чэмпіянаце свету 2014:
Жаночы дзень
24 красавіка, падчас чэмпіянату свету, у Крусібле адбыўся другі так званы «жаночы дзень». World Snooker і WPBSA заснавалі гэтую ініцыятыву ў 2013 годзе з мэтай прыцягнуць больш жанчын у снукер. Частка сродкаў, якія былі сабраныя па выніках мерапрыемства, была ахвяравана афіцыйнай дабрачыннай ўстанове — дзіцячаму хоспісу «Bluebell Wood». Рыан Эванс, якая за некалькі дзён да гэтага стала дзесяціразовай чэмпіёнкай свету па снукеры сярод жанчын, правяла бясплатны коўчынг для жанчын. Апроч таго, у Крусібле, упершыню пабывалі снукерысткі з Беларусі: Яна Шут, якая выйграла чэмпіянат свету па снукеры ў міксце ў пары з прафесіяналам Бэнам Вуластанам, а таксама дайшла да фіналу чэмпіянату свету па снукеры сярод юніёрак да 21 года , Анастасія Туміловіч, Наталля Казлоўская і Алена Асмолава.
Дзень Пола Хантэра
27 красавіка адбыўся чацвёрты дзень памяці Пола Хантэра. 27-гадовы Хантэр, трохразовы пераможца Мастэрс і былы чацвёрты нумар сусветнага рэйтынгу, памёр у 2006 годзе ад раку, і ў Крусібле кожны год праходзіць дзень, названы ў яго гонар. У рамках мерапрыемства прайшлі 60-секундны shoot-out, пераможца якога атрымаў магчымасць згуляць супраць шасціразовага чэмпіёна Вялікабрытаніі і свету Стыва Дэвіса, дзіцячы снукерны турнір, у якім прынялі ўдзел каманды з розных снукерных акадэмій, а таксама дэманстрацыя вядомых трык-шотаў ад Стыва Дэвіса, які пакінуў мэйн-тур упершыню з 1978 года. Пасля гэтага Дэвіс і старшыня сусветнай асацыяцыі прафесійнага більярда і снукера Джэйсан Фергюсан узнагародзілі ўсіх удзельнікаў памятнымі сертыфікатамі і медалямі.
Паказальны матч
3 мая, на наступны дзень пасля таго, як Роні О’Саліван ужо выйшаў у фінал, а Ніл Робертсан і Марк Сэлбі яшчэ змагаліся ў сваім паўфінальным паядынку, чэмпіён свету 1997 года Кен Доэрці, які ўпершыню з 2006 года здолеў дайсці да 1/8 фіналу турніру, і сяміразовы пераможца Стывен Хендры, які скончыў сваю прафесійную кар'еру пасля сезона 2011/2012 , правялі паміж сабой паказальны матч да трох перамог. Хендры паказваў рэшткі былой формы, зрабіўшы серыі ў 50 і 65 ачкоў, але дапусціў некалькі грубых памылак, якія прымусілі яго крыкнуць: «Адмяніце ўайлд-кард!» («Cancel the wild card!») (за некалькі дзён да гэтага старшыня кампаніі «World Snooker Limited» Бары Хірн паабяцаў магчымасць атрымання ўалд-кардаў у наступным сезоне Стывам Дэвісам і Стывенам Хендры ў сувязі з іх неацэнным укладам у сусветны снукер ). Дэніс Тэйлар, чэмпіён свету 1985, падтрымліваў цёплую абстаноўку на арэне сваімі жартоўнымі каментарыямі. Ірландскі прафесіянал атрымаў перамогу ў матчы з лікам 3:2, а праз 15 хвілін пасля заканчэння Доэрці і Тэйлар вярнуліся на арэну тэатру, дэманструючы трык-шоты і працягваючы жартаваць з публікай.
Вяшчанне
Чэмпіянат свету трансляваўся ў прамым эфіры дванаццацю вяшчальнымі кампаніямі ў 80-ці краінах свету, а таксама яшчэ чатырма вяшчальнымі кампаніямі, якія асвятлялі асноўныя моманты мерапрыемства. Такім чынам, сусветнае першынства 2014 года транслявалася шырэй за любы іншы турнір у гісторыі снукера. Па заяве World Snooker чэмпіянат, які пачаўся 19 красавіка і завяршыўся 5 мая перамогай Марка Сэлбі ў фінальным матчы, паглядзелі 331,144,000 гледачоў. Гэта самы высокі паказчык у снукернай гісторыі, які на 30% перасягнуў леташняе першынство, аўдыторыя якога складала 252,905,000 гледачоў.
Усе 17 дзён найбуйнейшага снукернага спаборніцтва былі паказаны ў прамым эфіры на BBC Sport, які праводзіў штодзённыя тэлетрансляцыі з тэатру Крусібл у Шэфілдзе на тэрыторыях Англіі, Шатландыі, Уэльса, Ірландыі і Паўночнай Ірландыі. Гэты канал злучаўся з экспетнай групай гасцей і каментатараў, у тым ліку такіх легенд снукера, як Стыў Дэвіс, Джон Пэрат, Стывен Хендры, Дэніс Тэйлар, Тэры Грыфітс і інш. Агульная аўдыторыя гледачоў на гэтым канале дасягнула 26 млн 427 тыс., што на 15% больш, чым у 2013 годзе. Падчас фінальнага паядынку быў зафіксаваны троххвілінны пік аўдыторыі, якая глядзела матч на BBC Sport, — 5 млн 951 тыс. гледачоў, што на 53% больш, чым у мінулым годзе, а агульная аўдыторыя фінала склала 3,5 мільёнаў чалавек. Увогуле, BBC вылучыла для гэтага чэмпіянату 153 гадзіны вяшчання (у 2013 годзе было 144 гадзіны). Сярэдняя жывая аўдыторыя турніру на канале BBC Sport склала 936 тысяч (на 11% больш, чым у мінулым годзе).
1981 год у гісторыі беларускага выяўленчага мастацтва
1981 год быў адзначаны шэрагам падзей, якія пакінулі прыкметны след у гісторыі беларускага выяўленчага мастацтва.
Перавалочнае
Перавалочнае — возера ў Расонскім раёне Віцебскай вобласці, за 19 км на паўночны захад ад гарадскога пасёлка Расоны, за 5 км на паўночны захад ад вёскі Вялікае Балота, у басейне ракі Нішча.
Плошча паверхні 0,05 км². Даўжыня 0,32 км, найбольшая шырыня 0,16 км. Даўжыня берагавой лініі 0,95 км.
Схілы катлавіны вышынёй да 10 м, стромкія, параслі лесам.
Барадуліна (Верхнядзвінскі раён)
Бараду́ліна (, Бородулино) — былая вёска ў Верхнядзвінскім раёне Віцебскай вобласці. Уваходзіла ў склад Каханавіцкага сельсавета.
Да 20 мая 1960 года вёска ўваходзіла ў склад Каркалецкага сельсавета. Ліквідавана ў 2013 годзе.
Даманава
Назву Дама́нава маюць:
Кісялі (Астравецкі раён)
Кісялі́ (, Кисели) — вёска ў Астравецкім раёне Гродзенскай вобласці. Уваходзіць у склад Міхалішкаўскага сельсавета.
Джавані Антоніа Скаполі
Джавані-Антоніа Скаполі (Giovanni Antonio Scopoli, 3 чэрвеня 1723 — 8 мая 1788 года), італьянска-аўстрыйскі прыродазнавец.
Быў прафесарам у Павіі.
Біяграфія
Нарадзіўся 3 чэрвеня 1723 года ў вёсцы каля Кавалезэ, у гістарычнай вобласці Ціроль (цяпер на тэрыторыі Італіі, раней належала Аўстрыі), у сям'і адваката. Атрымаў медыцынскую адукацыю ў Інсбрукскім універсітэце.
Пасля заканчэння ўніверсітэта займаўся доктарскай практыкай у Кавалезэ і Венецыі. Шмат падарожнічаў па тэрыторыі Альпаў, дзе збіраў энтамалагічныя і гербарныя калекцыі. Пазней працаваў урачом у Ідрыі, на тэрыторыі сучаснай Славеніі.
У 1761 годзе апублікаваў сваю вядомую працу «Атручванне ртуццю» (De Hydroargyro Іdrіensі Tentamіna). Даследаваўшы раслінны і жывёльны свет Крайны, выдаў кнігі па яе флоры (Flora Carnіolіca, 1760) і насякомых (, (1763).
У 1769 годзе атрымаў званне прафесара хіміі і металургіі ў Горнай акадэміі Шэмніца (цяпер Славакія).
Працаваў разам з Ладзара Спаланцані над доказам тэорыі, паводле якой жыццё не можа самазараджацца, а жывыя істоты паходзяць ад іншых жывых істот.
У 1786 годзе Скаполі апісаў тыпавы від маскіта Phlebotomus papatasi.
У гонар Скаполі Н. Жакен назваў род раслін сямейства Паслёнавыя —, ад якога паходзіць назва алкалоіда скапаламіну, які ўтрымліваецца ў ім.
У гонар Скаполі таксама названа некалькі відаў раслін, у тым ліку.
1982 год у гісторыі беларускага выяўленчага мастацтва
1982 год быў адзначаны шэрагам падзей, якія пакінулі прыкметны след у гісторыі беларускага выяўленчага мастацтва.
Ліхачова
Ліхачо́ва (, Лихачёво) — вёска ў Горацкім раёне Магілёўскай вобласці. Уваходзіць у склад Аўсянкаўскага сельсавета.
У 1925—1926 і з 1931 года да Вялікай Айчыннай вайны цэнтр Ліхачоўскага сельсавета.
Эбуроны
Эбуроны (Eburones) — старажытнае племя, якое займала ў часы Цэзара міжрэчча Рэйна і Мааса па суседстве з менапіямі. Цэзар прылічвае яго да германцаў, аднак гальскія імёны згаданых ім правадыроў дазваляюць шэрагу навукоўцаў аднесці эбуронаў да ліку кельтаў.
Паўстанне эбуронаў
У 54 годзе да н.э. Гай Юлій Цэзар раскватараваў на зіму XIV Парны легіён (легіён і пяць кагорт) пад камандаваннем Кота і Сабінуса ў краіне эбуронаў. Узімку эбуроны паднялі паўстанне супраць рымлян пад камандаваннем Амбрыёрыкса і яго брата. На іх бок перашлі і нервіі. Разам яны напалі на лагер XIV Парнага легіёна і, выбавіўшы салдат з лагера, перабілі іх усіх, агульнай колькасцю да 6 тысяч. У сутычцы быў страчаны сцяг легіёна. Наступны напад на лагер Квінта Тулія Цыцэрона (брата знакамітага аратара) быў перарваны своечасовым умяшаннем Ціта Лабіена.
Не жадаючы губляць людзей у звыклых эбуронам балотах і лясах, Цэзар аддаў іх краіну на рабаванне суседзям, і ў першую чаргу сікамбрам. Услед за гэтым ён аддаў агню ўсе паселішчы эбуронаў, забраў іх скаціну і знішчыў харчовыя прыпасы. Пасля гэтага эбуроны знікаюць з гісторыі, саступаючы месца германскаму племю тунграў.
Бельскі павет (Гродзенская губерня)
Бельскі павет — адміністрацыйна-тэрытарыяльная адзінка ў Расійскай імперыі ў XIX—XX стагоддзях. Утвораны ў ліпені 1808 года ў складзе Беластоцкай вобласці. Цэнтр — г. Бельск-Падляскі. З 1842 года ў Гродзенскай губерні. Плошча 3130,1 кв. вярсты, насельніцтва 164 441 чалавек (1897).
У Першую сусветную вайну акупіраваны германскімі войскамі. З 1918 года тэрыторыя павета пад кантролем Польшчы, дзе ў 1919 годзе быў утвораны новы Бельскі павет у складзе Беластоцкага ваяводства. Паводле Рыжскага дагавора 1921 года тэрыторыя павета засталася ў складзе Польшчы.
Адміністрацыйны падзел
У 1913 годзе ў павеце было 15 валасцей:
1980 год у гісторыі беларускага выяўленчага мастацтва
1980 год быў адзначаны шэрагам падзей, якія пакінулі прыкметны след у гісторыі беларускага выяўленчага мастацтва.
Выдрыцкія
Выдры́цкія (, Выдрицкие) — вёска ў Верхнядзвінскім раёне Віцебскай вобласці. Уваходзіць у склад Каханавіцкага сельсавета.
Кіявічы
Кіяві́чы (, Киевичи) — вёска ў Капыльскім раёне Мінскай вобласці. Уваходзіць у склад Блеўчыцкага сельсавета.
Гісторыя
Да 1863 г. — уласнасць Магільніцкіх, потым Клімавых. У 1908 годзе вёска ў 88 двароў з 496 жыхарамі. Царква Узнясення пабудаваная ў 1882 г. Дагэтуль існавалі драўляныя храмы.
У 1868 г. — народнае вучылішча. У 1886 г. — 35 двароў, 180 жыхароў. Акрамя царквы, мелася дзве капліцы. У 1917 г. — 111 двароў, 609 жыхароў. Пасля 1917 г. — вучылішча ператворанае ў працоўную школу І ступені. У 1922 г. улады рэквізавалі каштоўнасці царквы, а ў 1929 г. арыштавалі святара Георгія Невяроўскага. У 1930-х гг. — калгас «Чырвоны пагранічнік», 2 ветракі, кузня, 117 двароў. У 1972 г. — 120 двароў, 341 жыхар. У 1997 г. — 105 двароў, 182 жыхары.
Славутасці
У вёсцы знаходзіцца Спаса-Узнясенская царква, пабудаваная ў 1882 годзе. Занесена ў Дзяржаўны спіс гісторыка-культурных каштоўнасцей Рэспублікі Беларусь як аб'ект гісторыка-культурнай спадчыны рэгіянальнага значэння.
Клюшчаны
Клюшча́ны (, Клющаны) — вёска ў Астравецкім раёне Гродзенскай вобласці. Уваходзіць у склад Міхалішкаўскага сельсавета.
Гісторыя
У 1940—1959 гадах цэнтр Клюшчанскага сельсавета. Да 2013 года вёска ўваходзіла ў склад Спондаўскага сельсавета.
Бельскі прывілей
Бельскі прывілей — прывілей, абвешчаны вялікім князем літоўскім Жыгімонтам II Аўгустам на сойме ў г. Бельск Падляшскага ваяводства.
Адзін з юрыдычных актаў, што ўдасканальвалі прававыя нормы Статута Вялікага Княства Літоўскага 1529 г. Апублікаваны ў час падрыхтоўкі Статута Вялікага Княства Літоўскага 1566 г. пасля настойлівых просьбаў шляхты, якая намагалася пашырыць свае саслоўныя і палітычныя правы.
Паводле прывілея ўтвараліся выбарныя шляхецкія саслоўныя суды, на месцах судовыя органы аддзяляліся ад велікакняжацкай адміністрацыі. Абвяшчаў роўнасць шляхты перад судом і законам. Вялікі князь гарантаваў неўмяшанне адміністрацыі (ваявод і старастаў) у судовыя справы шляхты і абяцаў у хуткім часе выдаць на сойме новы статут, у якім прадугледжвалася ўтварэнне судоў, што выбіраліся шляхтай. Асобна агаворывлвся, што правы царквы і духоўных судоў (каталіцкіх і праваслаўных) захоўваюць сваю сілу на падставе даўніх прывілеяў, якія мелі каталіцкія біскупы і праваслаўныя ўладыкі.
Косцевічы (Астравецкі раён)
Ко́сцевічы (, Костевичи) — вёска ў Астравецкім раёне Гродзенскай вобласці. Уваходзіць у склад Міхалішкаўскага сельсавета.
У 1940—1954 гадах цэнтр Косцевіцкага сельсавета. Да 2013 года вёска ўваходзіла ў склад Спондаўскага сельсавета.
Лакцяны
Лакця́ны (, Локтяны) — вёска ў Астравецкім раёне Гродзенскай вобласці. Уваходзіць у склад Міхалішкаўскага сельсавета.
Да 2013 года вёска ўваходзіла ў склад Спондаўскага сельсавета.
ФК Санта Калома
«Санта Калома» (Santa Coloma) — футбольны клуб з Андоры, выступае ў чэмпіянаце Андоры.
Скно
Скно — возера ў Шаркаўшчынскім раёне Віцебскай вобласці, за 25 км на паўночны ўсход ад гарадскога пасёлка Шаркаўшчына, на поўнач ад вёскі Буды, у басейне ракі Дзісна.
Плошча паверхні 0,05 км². Даўжыня 0,47 км, найбольшая шырыня 0,15 км. Даўжыня берагавой лініі 1,05 км.
Схілы катлавіны вышынёй 2м5 м, на поўначы і поўдні невыразныя, у ніжняй частцы пад лесам. На поўначы пойма шырынёй да 50 м. Сцёк у ручай Расоха.
Рапсінак
Рапсінак — возера ў Шаркаўшчынскім раёне Віцебскай вобласці, за 14 км на ўсход ад гарадскога пасёлка Шаркаўшчына, за 1 км на поўдзень ад вёскі Бандары Тулаўскія, у басейне ракі Паловіца.
Плошча паверхні 0,02 км². Даўжыня 0,24 км, найбольшая шырыня 0,12 км. Даўжыня берагавой лініі 0,6 км.
Схілы катлавіны вышынёй 3 м, разараныя. Пойма шырынёй да 50 м, пад лугам.
Высоцкае
Высо́цкае (, Высоцкое) — вёска ў Верхнядзвінскім раёне Віцебскай вобласці. Уваходзіць у склад Каханавіцкага сельсавета.
Да 20 мая 1960 года вёска ўваходзіла ў склад Каркалецкага сельсавета.
Батна (горад)
Батна — горад на паўночным усходзе Алжыра, цэнтр правінцыі Батна. Батна — пяты па насельніцтве горад Алжыра, найбуйнейшы горад горнага масіва Арэс. Горад размешчаны ў 430 кіламетрах ад сталіцы краіны, горада Алжыр, у 119 кіламетрах ад горада Канстанціна.
Любіж
Гісторыя
Згадваецца ў 1643 як вёска ў Басейскім войтаўстве Шклоўскай воласці ў Аршанскім павеце ВКЛ.
У 1924—1959 гадах цэнтр Любіжскага сельсавета.
Палёнка
Палёнка (, Полёнка) — вёска ў Горацкім раёне Магілёўскай вобласці. Уваходзіць у склад Аўсянкаўскага сельсавета.
У 1924—1925, 1926—1931 і 1954—1992 гадах цэнтр Палёнкаўскага сельсавета.
Лядцы (Астравецкі раён)
Ля́дцы (, Лядцы) — хутар у Астравецкім раёне Гродзенскай вобласці. Уваходзіць у склад Міхалішкаўскага сельсавета.
Да 2013 года хутар уваходзіў у склад Спондаўскага сельсавета.
Джон Кункел Смол
Джон Кункел Смол (John Kunkel Small) (31 студзеня 1869, Харысбург, Пенсільванія — 20 студзеня 1938, Манхэтэн, ЗША) — батанік і таксонаміст з ЗША, які спецыялізаваўся на флоры сваёй краіны, асабліва Фларыды.
З 1927 па 1931 год ён працаваў з Томасам Эдысанам над вытворчасцю гумы з раслін, ажыццяўляючы палявую працу ў Фларыдзе, а скрыжоўванне ў лабараторыях Нью-Ёркскага батанічнага сада.
Лысая Гара (Астравецкі раён)
Лы́сая Гара́ (, Лысая Гора) — вёска ў Астравецкім раёне Гродзенскай вобласці. Уваходзіць у склад Міхалішкаўскага сельсавета.
Да 2013 года вёска ўваходзіла ў склад Спондаўскага сельсавета.
Анатоль Абрамавіч Гантварг
Анатоль Абрамавіч Гантварг (,, БССР, СССР —) — савецкі і беларускі шашыст, неаднаразовы чэмпіён свету па міжнародных шашках. Пачаў займацца шашкамі ў Мінскім палацы піянераў у І. Бельскага, у 18 гадоў увайшоў у склад зборнай СССР па шашках.
Анатоль Гантварг — міжнародны гросмайстар (1976), заслужаны майстар спорту (1985), чэмпіён свету (1978, 1980, 1984, 1985), СССР (4 разы ў 1969—1981) па міжнародных шашках. Матэматык, скончыў Беларускі дзяржаўны ўніверсітэт у 1972 годзе.
З 1974 інструктар Цэнтральнага шахматнага клуба Узброеных Сіл СССР.
Канфлікт з Сусветнай федэрацыяй шашак
У 2007 годзе абвясціў байкот і, адмовіўшыся ўдзельнічаць у спаборніцтвах, якія праводзяцца пад іх эгідай. Тым не менш, ён не адмаўляецца выступаць за зборную Беларусі.
Прапаганда шашак
Напісаў аўтабіяграфічную кнігу, куды ўвайшлі яго найлепшыя партыі.
У 2007 годзе А. Гантварг правёў паказальны матч у з Прэзідэнтам Абхазіі Сяргеем Багапшам.
Канстанціна
Канстанціна (قسنطينة) — горад у Алжыры, цэнтр аднайменнай правінцыі. Размешчаны на паўночным усходзе краіны за 80 км ад узбярэжжа Міжземнага мора.
Металаапрацоўчая, тытунёвая і харчовая прамысловасць, вытворчасць дываноў. Сярод помнікаў мячэць 1221 года.
ФК Урарту
«Урарту» (Ուրարտու Ֆուտբոլային Ակումբ) — армянскі футбольны клуб з Ерэвана. Заснаваны ў 1992 годзе ў горадзе Абавян, да 2019 года быў вядомы пад назвай «Бананц».
Малая Страча
Мала́я Стра́ча (, Малая Страча) — вёска ў Астравецкім раёне Гродзенскай вобласці. Уваходзіць у склад Міхалішкаўскага сельсавета.
Да 2013 года вёска ўваходзіла ў склад Спондаўскага сельсавета.
Беларуска-алжырскія адносіны
Дыпламатычныя адносіны паміж Рэспублікай Беларусь і Алжырскай Народнай Дэмакратычнай Рэспублікай устаноўлены 24 кастрычніка 1995 года.
Інтарэсы Алжыра ў Беларусі прадстаўляе Надзвычайны і Паўнамоцны Пасол Алжыра ў Расійскай Федэрацыі і Рэспубліцы Беларусь па сумяшчальніцтве Смаіл Шэргі.
У маі 2014 г. Указам Прэзідэнта Рэспублікі Беларусь Надзвычайны і Паўнамоцны Пасол Рэспублікі Беларусь у Егіпце С. А. Рачкоў прызначаны Надзвычайным і Паўнамоцным Рэспублікі Беларусь у Алжырскай Народнай Дэмакратычнай Рэспубліцы па сумяшчальніцтве.
Вышнарава
Вышна́рава (, Вышнарово) — вёска ў Верхнядзвінскім раёне Віцебскай вобласці. Уваходзіць у склад Каханавіцкага сельсавета.
Да 1973 года вёска ўваходзіла ў склад Каханавіцкага сельсавета, у 1973—1977 гадах у падпарадкаванні Асвейскага пассавета , да 2004 года ўваходзіла ў склад Асвейскага сельсавета.
Беларуска-алжырскія адносіны
Сустрэчы Прэзідэнта Рэспублікі Беларусь і Прэзідэнта Алжыра адбыліся ў рамках Саміту тысячагоддзя (Нью-Ёрк, верасень 2000 г.) і Саміту Руху недалучэння (Гавана, верасень 2006). Алжыр з візітамі наведалі Міністр абароны (2002 і 2005 гг.), Міністр замежных спраў (2003 г.), дэлегацыя Міністэрства сельскай гаспадаркі і харчавання Рэспублікі Беларусь (2009 г.).
Рэспубліку Беларусь наведаў Міністр прамысловасці Алжыра (2003 г.).
Дагаворна-прававая база
Дагаворна-прававая база двухбаковых адносін знаходзіцца ў стадыі фарміравання. Падпісаны Пратакол аб супрацоўніцтве паміж міністэрствамі замежных спраў Беларусі і Алжыра. Распрацоўваюцца да падпісання: канвенцыя аб пазбяганні падвойнага падаткаабкладання, пагадненні аб гандлёва-эканамічным, ваенна-тэхнічным і інвестыцыйным супрацоўніцтве, а таксама пагадненні аб супрацоўніцтве ў галіне сельскай гаспадаркі, санітарнай ветэрынарыі.
Гандаль
Структура беларускага экспарту ў Алжыр фарміруецца за кошт грузавых аўтамабіляў, трактароў, металапракату, калійных угнаенняў, нафтапрадуктаў, шын. Імпарт Беларусі з Алжыра складаюць фасфаты кальцыя прыродныя, садавіна і гародніна.
Баркоўшчына
Назву Барко́ўшчына маюць:
Пална (Горацкі раён)
Пална́ (, Полна) — вёска ў Горацкім раёне Магілёўскай вобласці. Уваходзіць у склад Аўсянкаўскага сельсавета.
Гісторыя
Згадваецца ў 1643 як вёска Польна ў Казловіцкім войтаўстве Шклоўскай воласці ў Аршанскім павеце ВКЛ.
Пасля Вялікай Айчыннай вайны і да 1954 года цэнтр Ліхачоўскага сельсавета.
Генрых Адольф Шрадэр
Ге́нрых Адо́льф Шра́дэр (Heinrich Adolf Schrader, 1 студзеня 1767, Альфёльд каля Хільдэсхайма — 22 кастрычніка 1836, Гётынген) — нямецкі ўрач і батанік.
Біяграфія
Шрадэр аўтар мноства ілюстраваных прац, як па флоры Германіі, так і пра іншаземныя расліны. Ён быў выдаўцом батанічных часопісаў «Journal für die Botanik» (1799—1819) і «Neues Journal fur die Botanik» (1806—1810), якія выходзілі да выдання ў 1818 годзе часопіса «Flora».
У 1815 годзе Шрадэр стаў членам-карэспандэнтам Шведскай акадэміі навук.
Імем Шрадэра названы род раслін Vahl і мноства відаў.
Малыя Стаўпяняты
Малы́я Стаўпяня́ты (, Малые Столпеняты) — вёска ў Астравецкім раёне Гродзенскай вобласці. Уваходзіць у склад Міхалішкаўскага сельсавета.
Да 2013 года вёска ўваходзіла ў склад Спондаўскага сельсавета.
Ота Кунцэ
Ота Кунцэ (Karl Ernst Otto Kuntze; 1843—1907) — нямецкі батанік і падарожнік, вядомы сваімі спробамі ў корані рэфармаваць батанічную таксанамію.
Кароткая біяграфія
Па першай адукацыі Ота Кунцэ быў аптэкарам.
У 1863—1866 гадах ён працаваў у вобласці камерцыі ў Берліне, падарожнічаў па Цэнтральнай Еўропе і Італіі. У 1868—1873 гг. быў уладальнікам фабрыкі па вытворчасці эфірных алеяў. У 1874—1876 гадах падарожнічаў па свеце, пабываў на Карыбскіх астравах, у ЗША, Японіі, у Кітаі, Паўднёва-Усходняй Азіі, на Аравійскім паўвостраве і ў Егіпце. Дзённік падарожжаў быў апублікаваны ў 1881 годзе пад назвай «Um die Welt» («Вакол свету»).
З 1876 па 1878 год вывучаў прыродазнаўчыя навукі ў Берліне і Лейпцыгу, доктарскую дысертацыю абараніў у Фрайбургу — гэта была манаграфія пра род.
У 1886 годзе Кунцэ наведаў расійскую Пярэднюю Азію, а 1887—1888 гады правёў на Канарскіх астравах. Вынікі абодвух падарожжаў сталі часткай яго галоўнай працы — трохтамовай працы Revisio Generum Plantarum, апублікаванай у 1891 годзе і заснаванай на аналізе сабранай ім падчас падарожжаў батанічнай калекцыі. Гэта праца выклікала шок і неразуменне ў навуковым свеце, паколькі Кунцэ ў ёй цалкам змяніў батанічную таксанамію, якая існавала да гэтага.
Напачатку 1890-х ён з'ехаў у Паўднёвую Амерыку і пабываў амаль ва ўсіх краінах гэтага рэгіёна. У 1894 годзе ён падарожнічаў па Паўднёвай Афрыцы, у тым ліку наведаў нямецкія калоніі.
У 1904 годзе ён наведаў Аўстралію, Новую Зеландыю, Цэйлон, Самоа, Гаваі і ЗША.
У 1905 годзе на Другім міжнародным батанічным кангрэсе ў Вене яго рэвалюцыйныя ідэі ў вобласці батанічнай наменклатуры зноў не знайшлі разумення сярод вучоных.
У гонар Ота Кунцэ названы шматлікія батанічныя таксоны.
У працах Кунцэ было апісана больш за пяцьсот родаў раслін і вялікая колькасць відаў, верагодна, некалькі дзясяткаў тысяч.
Гаі (Верхнядзвінскі раён)
Да 20 мая 1960 года вёска ўваходзіла ў склад Каркалецкага сельсавета.
Сальнікі (Горацкі раён)
Са́льнікі (, Сальники) — вёска ў Горацкім раёне Магілёўскай вобласці. Уваходзіць у склад Аўсянкаўскага сельсавета.
Адступленне
Адступленне — тактычны, аператыўны ці стратэгічны манеўр у вайне і ваеннай справе. Вымушанае ці наўмыснае пакіданне войскімі занятых абарончых межаў, а таксама іх адвод на новыя межы, у глыбіні сваёй ці варожай тэрыторыі. Адступленне з'яўляецца важным ходам і манеўраваннем ударных сіл, або сродкаў, для вядзення наступных ваенных (баявых) дзеянняў. Ставіць мэтай вывад ваеннай групоўкі з-пад удару, а таксама перагрупоўку войскаў, умацаванне выгоднай абарончай пазіцыі ці заманьванне непрыяцеля пад удар.
Бельчыцы
Бельчыцы — рэзідэнцыя полацкіх князёў y 12 ст. Размяшчалася на левым беразе Заходняй Дзвіны, пры ўпадзенні ў яе р. Бельчанка, за 2 км ад Полацкага Верхняга замка (цяпер y межах Полацка). Упамінаюцца ў Іпацьеўскім летапісе пад 1159 г. Паводле сцверджання М. Стрыйкоўскага, Бельчыцы былі ўмацаваны мураванай сцяной і вежамі, якія разбураны ў 17 ст. уніяцкім архіепіскапам І. Кунцэвічам. Часткай княжацкай рэзідэнцыі з'яўляўся Бельчыцкі Барысаглебскі манастыр.
Гараваткі (Каханавіцкі сельсавет)
Гарава́ткі (, Гороватки) — вёска ў Верхнядзвінскім раёне Віцебскай вобласці. Уваходзіць у склад Каханавіцкага сельсавета.
Бельэтаж
Бельэтаж (bel «прыгожы» і étage «паверх», «ярус») — тэатральны і архітэктурны тэрмін.